Diari Oficial de la Generalitat Valenciana


Sumari del DOGV 4180, del 31-01-2002 (2002/892)

ORDRE de 25 de gener de 2002, de la Conselleria de Cultura i Educació, per la qual es modifica el tipus de formulari que ha de ser utilitzat per a la presentació d'instàncies per a participar en la convocatòria d'ajudes a les accions descentralitzades del Programa Sòcrates, convocades per l' Ordre de 18 de desembre de 2001, de la Conselleria de Cultura i Educació (DOGV de 10/01/02).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4180

Data del DOGV
:   31-01-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/892


Data del document
:   25-01-2001

Organisme emissor
:   Conselleria de Cultura i Educació

Tipus de document
:   Ordre

Anàlisi jurídica

 Descriptors 

:   * mobilitat escolar
    * personal docent
    * pràctiques de formació
    * formació del professorat
    * suport econòmic
    * ensenyament d'idiomes

ORDRE de 25 de gener de 2002, de la Conselleria de Cultura i Educació, per la qual es modifica el tipus de formulari que ha de ser utilitzat per a la presentació d'instàncies per a participar en la convocatòria d'ajudes a les accions descentralitzades del Programa Sòcrates, convocades per l' Ordre de 18 de desembre de 2001, de la Conselleria de Cultura i Educació (DOGV de 10/01/02). [2002/X892]
  
Per l'Ordre de 18 de desembre de 2001, de la Conselleria de Cultura i Educació, es van convocar les ajudes de les accions descentralitzades de la segona fase del Programa Sòcrates de la Unió Europea: Comenius 1. Associacions Transnacionals de Centres Docents: 1.1 Projectes Escolars, 1.2 Projectes Lingüístics, 1.3 Projectes de Desenrotllament Escolar; Acollida d'Ajudants Lingüístics Comenius en Centres Docents; Comenius 2.2 Beques Individuals de Formació: 2.2.A Formació Inicial del Professorat, 2.2.B Ajudanties Lingüístiques Comenius, 2.2.C Cursos de Pràctiques (Formació Contínua del Professorat); Grundtvig 2. Associacions d'Aprenentatge, Grundtvig 3. Mobilitat per a la Formació d'Educadors d'Adults; i Arió. Visites d'Estudi per a responsables en la presa de decisions en matèria d'educació (DOGV núm. 4165 de 10/01/02).
  
L'ordre establia en l'apartat tercer. Forma i termini de presentació de les sol·licituds: ?Les sol·licituds s'ompliran via Internet utilitzant el formulari electrònic a què s'accedirà des de la direcció http://www.cult.gva.es.
  
La còpia impresa del formulari electrònic definitiu, junt amb la documentació complementària que s'especifica en cada una de les accions d'esta convocatòria, es dirigirà a la Conselleria de Cultura i Educació, Direcció General d'Ordrenació i Innovació Educativa i Política Lingüística, av. Campanar núm. 32, 46392 València, i es presentarà en el Registre General de la Conselleria de Cultura i Educació, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En el cas d'optar per presentar la còpia impresa del formulari en una oficina de correus, segons disposa l'article 31 del Reial Decret 1829/1999, de 3 de desembre, pel qual s'aprova el Reglament pel qual es regula la prestació dels servicis postals (BOE núm. 313, de 31.12.1999)...-.
  
Davant la impossibilitat de disposar dels formularis definitius de les accions descentralitzades del Programa Sòcrates que ha de facilitar la Comissió Europea i que, segons disposa la dita orde, havien de ser omplits via Internet utilitzant el formulari electrònic, conforme disposa l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Es modifiquen els paràgrafs segon i tercer de l'apartat tercer de l'Ordre de la Conselleria de Cultura i Educació de 18 de desembre de 2001, per la qual es van convocar les ajudes de les accions descentralitzades de la segona fase del Programa Sòcrates de la Unió Europea, que queden redactats de la manera següent:
  
?Les sol·licituds s'ompliran utilitzant els formularis corresponents a cada acció als quals es podrà accedir des de l'adreça http://www.cult.gva.es.
  
Dos còpies del formulari, junt amb la documentació complementària que s'especifica en cada una de les accions de l'Ordre de 18 de desembre de 2001, es dirigiran a la Conselleria de Cultura i Educació, Direcció General d'Ordrenació i Innovació Educativa i Política Lingüística, av. Campanar, 32, 46974 València, i es presentarà en el Registre General de la Conselleria de Cultura i Educació, o per qualsevol de les formes previstes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. En cas d'optar per presentar la còpia impresa del formulari en una oficina de correus, segons disposa l'article 31 del Real Decret 1829/1999, de 3 de desembre, pel qual s'aprova el Reglament pel qual es regula la prestació dels servicis postals (BOE núm. 313-1999 de 31.12.1999), es presentaran en sobre obert perquè, en la capçalera del primer full del document que es vol enviar, es facen constar de forma clara el nom de l'oficina i la data, el lloc, l'hora i el minut de l'admissió. Estes circumstàncies hauran de figurar en el resguard justificatiu d'admissió. El remitent també podrà exigir que es facen constar les circumstàncies de l'enviament, prèvia comparació de la identitat amb l'original, en la primera pàgina de la còpia, fotocòpia o altre tipus de reproducció del document principal que es vol enviar, que s'haurà d'aportar com a forma de rebut que acredite la presentació d'aquell davant l'òrgan administratiu competent. Practicades les diligències indicades, el remitent tancarà el sobre, i l'empleat formalitzarà i entregarà el resguard d'admissió, la matriu del qual arxivarà a l'oficina. Els enviaments acceptats per l'operador a qui s'encarrega la prestació del servici postal universal, seguint les formalitats previstes en este article, es consideraran degudament presentats als efectes previstos en article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i normativa de desplegament-
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 8, 14 i 46 de la Llei reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició, o plantejar directament recurs contenciós administratiu en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.
  
València, 25 de gener de 2002
  
El conseller de Cultura i Educació,
  
 p.s.r. (art. 4.1 del Decret 111/2000,
  
DOGV 3.798, de 21 de juliol),
  
 la subsecretària,